***Նախագիծ 1-25***

**ՈՐՈՇՈՒՄ N - Ա  
 11  փետրվարի 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ԿԱԶՄԱԿԵՐՊՎԱԾ ՀՀ-ՍՄԿՀ-ՀԲՄԱՇՁԲ-24/07 ԾԱԾԿԱԳՐՈՎ ԳՆՄԱՆ ԸՆԹԱՑԱԿԱՐԳԸ ԱՄԲՈՂՋՈՒԹՅԱՄԲ ՉԿԱՅԱՑԱԾ ՀԱՅՏԱՐԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, «Գնումների մասին» ՀՀ օրենքի 37-րդ հոդվածի 1-ին մասի 2-րդ կետով, ՀՀ կառավարության 04․05․2017 թվականի N 526-Ն որոշմամբ հաստատված կարգի 58-րդ կետով և հաշվի առնելով Կապան համայնքի ղեկավարի առաջարկությունը, **Կապան համայնքի ավագանին որոշում  է.**

1․ Կապան համայնքի կարիքների համար կազմակերպված ՀՀ-ՍՄԿՀ-ՀԲՄԱՇՁԲ-24/07 ծածկագրովգնման ընթացակարգը հայտարարել ամբողջությամբ չկայացած:

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

3. Սույն որոշման գործողությունը տարածվում է ՀՀ-ՍՄԿՀ-ՀԲՄԱՇՁԲ-24/07 ծածկագրովգնման ընթացակարգով 24․07․2024 թվականից առաջացած իրավահարաբերությունների վրա։

**ՏԵՂԵԿԱՆՔ – ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Սույն որոշման ընդունման անհրաժեշտությունը պայմանավորված է «Գնումների մասին» ՀՀ օրենքի 37-րդ հոդվածի 1-ին մասի 2-րդ կետի, ՀՀ կառավարության 04․05․2017 թվականի N 526-Ն որոշմամբ հաստատված կարգի 58-րդ կետի, պահանջներով, ինչպես նաև հիմք են ընդունվել համայնքապետարանի աշխատակազմի քաղաքաշինության և հողաշինության բաժնի պետի զեկուցագիրը և ՀՀ ֆինանսների նախարարության 24․01․2025 թվականի № 03/26/858-2025 գրությունը։